मासिक लाखौ रुपैयाँ आम्दानी गरेपनि यस क्षेत्रको भौतिक संरचनाको अवस्था भने दयनिय नै छ । ढल निकाशको राम्रो व्यवस्था छैन भने प्रदर्शनी हलमा पानी चुहिन थालेको छ । भवनको स्वरुप पनि पुरानो भइसकेको छ भने सडकहरु पनि व्यवस्थित छैनन् । लाखौ शूल्क उठाउने परिषद्को ध्यानभने यता तिर पुग्न सकेको छैन ।परिषद्को लापरबाहिका कारण भृकुटीमण्डप दिनप्रतिदिन अव्यवस्थित बन्दै गएको स्थानीय व्यापारीहरु बताउछन् । परिषद् कमाउ तिर मात्र लाग्दा यहाँको रुपरुप विग्रदै गएको भन्दै उनीहरुले सरकारको ध्यानाकर्षण गराएका छन् ।
